GVREIT ซื้อขายวันแรกไฟแรงเวอร์!! ปิดตลาดบวก 45% - FINNOMENA
4 เม.ย. 2559

HOT NEWS DIGEST – GVREIT ซื้อขายวันแรกไฟแรงเวอร์!! ปิดตลาดบวก 45% 
กองทรัสต์เพื่อการลงทุนในสิทธิการเช่าอสังหาริมทรัพย์โกลเด้นเวนเจอร์ หรือ GVREIT เข้าซื้อขายวันแรกขึ้นแรงถึง 45% หลังปิดตลาด
GVREIT ลงทุนในสิทธิการเช่าอาคารสำนักงานเกรดเอ 2 แห่งคือ Park Ventures Ecoplex และ Sathorn Square
ทั้งสองแห่งเป็นอาคารสำนักงานยอดนิยมติด BTS ทั้งคู่ และมีอัตราการเช่าพื้นที่สูงมาก โดยเฉพาะ Park Ventures Ecoplex มีอัตราการเช่าเฉลี่ยถึง 99% 
ส่วนที่น่ากังวลก็คือ GVREIT ลงทุนในสิทธิการเช่าทั้ง 2 ที่จะหมดอายุสัญญาในอีก 25 ปีข้างหน้า ซึ่งหมายความว่ามูลค่าทรัสต์จะหมดไปหากไม่มีการลงทุนเพิ่ม
แนวโน้มกำไรของ GVREIT อาจเพิ่มขึ้นได้ยากเพราะ อัตราการใช้พื้นที่อยู่ในระดับที่สูงมากๆ 
ดังนั้นนักลงทุนควรคิดให้ดีหากจะลงทุนใน GVREIT ในช่วงที่ราคาได้เพิ่มขึ้นสูงขนาดนี้ เพราะยิ่งราคาสูงผลตอบแทนของกองทุนจะยิ่งต่ำ 
FINNOMENA รายงาน
GVREIT เทรดวันแรกราคาพุ่งสูงสุดในประวัติศาตร์กองทุน
แหล่งข่าว : ประชาชาติธุรกิจ 4 เมษายน 2559
ผู้สื่อข่าวรายงานความเคลื่อนไหวราคากองทรัสต์เพื่อการลงทุนในสิทธิการเช่าอสังหาริมทรัพย์โกลเด้นเวนเจอร์ (GVREIT) ซึ่งเข้าซื้อขายวันที่ 4 เม.ย.เป็นวันแรกนั้น ราคาปรับตัวขึ้นอย่างมาก โดยมีราคาเปิดอยู่ที่ 13.00 บาท สูงขึ้นจากราคาที่เสนอขายให้แก่ประชาชนเป็นครั้งแรก (ไอพีโอ) ที่อยู่ 10.00 บาท หรือเพิ่มขึ้นราว 30%
นายสันติ กีระนันทน์ รองผู้จัดการ หัวหน้าสายงานผู้ออกหลักทรัพย์ตลาดหลักทรัพย์แห่งประเทศไทย กล่าวว่า ราคาเปิดของ GVREIT วันนี้ ถือว่าปรับตัวขึ้นสูงสุดในประวัติศาสตร์ของกองทุนที่เข้ามาซื้อขายในตลาดหลักทรัพย์ ทั้งนี้ส่วนหนึ่งเป็นเพราะสินทรัพย์ในกองทุนมีความน่าสนใจ มีค่าเช่าพื้นที่สูงสุดในประเทศ จึงส่งผลให้ได้รับการตอบรับอย่างดี
อ่านต่อได้ที่ : GVREIT เทรดวันแรกราคาพุ่งสูงสุดในประวัติศาตร์กองทุน
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ